অ্যান্ড্রয়েডে চ্যাট চালু হলে এসএমএসের সীমাবদ্ধতা থাকবে না আর। বর্তমান অ্যান্ড্রয়েড মেসেজিংয়ে ১৬০ অক্ষরের এসএমএস পাঠানো যায়। ছবি, ভিডিও কিংবা অন্য কোনো মাল্টিমিডিয়া ফাইল জুড়ে দেওয়া সম্ভব নয়। নতুন অ্যাপ চ্যাটে মেসেঞ্জার কিংবা আইমেসেজের মতো ছবি বা ভিডিওসহ যত ইচ্ছা অক্ষরের বার্তা পাঠানো যাবে। তবে আরসিএস মোবাইল নেটওয়ার্কের বদলে ইন্টারনেট সংযোগ ব্যবহার করে বার্তা পাঠাবে চ্যাট। স্যামসাং, এলজি, হুয়াওয়ে আর এইচটিসিসহ আরও বেশ কয়েকটি স্মার্টফোন নির্মাতা প্রতিষ্ঠান আরসিএস নিবন্ধিত। অর্থাৎ এ নিবন্ধিত প্রতিষ্ঠানগুলোতেই কাজ করবে নতুন চ্যাট অ্যাপটি। অন্য কোনো প্রতিষ্ঠানের স্মার্টফোনে এ ধরনের বার্তা সাধারণ এসএমএস আকারেই গ্রহণ করবে। অ্যাপলের আইমেসেজেও আরসিএস নিবন্ধিত নয়।